**Remete Szent Antal: Antal apát a remeteség atyja.**

**Remete Szent Antal jómódú** közép-egyiptomi fellah, földműves **családban született. 20 éves volt, amikor szülei meghaltak, s az evangélium hatására eladta ingóságait, gondoskodott a húgáról, 300 holdnyi birtokát szétosztotta a szegények között és elhagyta a várost, hogy teljesen az imádságnak és a munkának éljen.** Előbb egy szent remete közelébe költözött, később egészen egyedül élt. Következő lakóhelye egy régi sírbolt volt, amelyről elvándorolt kelet felé, a Pispir-hegységbe. Befalazta magát egy kastélyrom cellaszerű kis zugába, s **20 évet töltött itt elmélkedésben. Amikor az emberek rátaláltak, s egyre többen keresték föl tanácsért**, cellája elvesztette magányos jellegét. Ekkor elhagyta celláját és gondjaikban segítette látogatóit. **Körötte remetetelep**, 2 monostor **alakult ki**: az egyik a Pispir-hegységben, a másik a Nílus nyugati oldalán. **Így lett Antal az első társas remeteség, a kezdetleges formájú szerzetes közösség „apátja”.**

**Antal alakját a korai idők legtöbb szentjénél több legenda övezi**, amelyből költők és más művészek merítettek ihletet. A legendák világán kívül **életrajzát Alexandriai Szent Atanáz érsek írta meg** 365 táján, **tíz évvel a nagy szerzetes atya halála után**.

**Decius császár keresztényüldözést indított**, amely az egész Római Birodalomra kiterjedt. Egyetlen keresztény sem volt már biztonságban, a császári törvényszék elé hurcolhatták. És sokan bizonyultak gyengének. **A kereszténység vállalása életveszélyt jelentett. Aki meg akart maradni kereszténynek, annak állandóan készen kellett lennie a vértanúságig való helytállásra.**

**Antal jómódú házban nőtt föl**. Amikor húsz éves lett, meghaltak szülei, és ráhagyták a családi örökséggel való gazdálkodást és a húgáról való gondoskodást. De egyszer csak történt valami, ami egy csapásra véget vetett annak, hogy a fiatalember csak úgy békésen éldegéljen a világban. **Egy** alkalommal a **szentmisén** az igehirdetésre figyelve **hirtelen belévágott a fölismerés, hogy neki szól az, amit a lektor Máté evangéliumából éppen olvasott:** Olyan ellenállhatatlan ereje volt a szónak, hogy követnie kellett. **Úgy tett, amint hallotta: eladta a családi birtokot, és ami nem volt szükséges a húgáról való gondoskodáshoz, a szegényeknek adta. Azután megkezdte az új életet, amelyről még nem is sejtette, hová fogja őt vezetni.**

Hogy miből is áll a ,,lelki élet'', teljesen ismeretlen volt előtte. Ezért utánozza azokat, akiket a keresztény közösségben különösen jámbor embereknek tartottak: az ,,aszkéták'' voltak ezek, akik Istennek tetsző életet akartak élni, ki-ki a maga módján. Antal is **visszavonult a hétköznapi élettől, és teljesen a vallásos gyakorlatoknak adta át magát, elsősorban a zsoltár-imádkozásnak.** Kezdetben még a falu közelében lakott. Aztán hamarosan a líbiai sivatagban egy sziklasírban húzta meg magát, majd később egy omladozó kastély romjai között. Egy barátja hordta neki a nélkülözhetetlen szűkös eledelt. **De minél inkább eltépte a földi ragaszkodások kötelékeit, annál elviselhetetlenebb lelki támadások érték.** Antal pedig - az apostol intelmének megfelelően - ,,Isten teljes fegyverzetét'' öltötte magára, hogy ,,a sátán cselvetéseinek ellenállhasson'' (Ef 6,11). Így ő lett a győztes. **Amikor végül húsz év után ismét az emberek közé ment, úgy jelent meg előttük, mint bölcs férfi, aki ,,ismeri a mélységes titkokat és telve van Istennel''** (Antal élete). A szigorú önsanyargatások ellenére nem tört össze a teste. **Arcán azoknak a hatalmas tapasztalatoknak fénye tükröződött, amelyek bensőleg átalakították.**

Nevét hamarosan fölkapta a hír. **Mindenfelől özönlöttek hozzá az emberek, akik imáiba ajánlották magukat, vagy szerzetesi életet akartak élni az ő vezetése alatt.** Mindenfelé remeteségek nőttek ki a földből. **Így** a világ elől menekülő remetéből **a ,,szerzetesek atyja'' lett.** Jóllehet sohasem fogta össze őket olyan tartós közösséggé, amelynek közös szabályzata van. Az a szerzetesi szabályzat, amely a neve alatt ránk maradt, valójában későbbi korból származik.

Antal szerette az Istenben elmerült magányos életet, mégis, **az alexandriai börtönökben sínylődő hitvallókat erősítette a hitükért vívott harcukban.** **Vonzerője**, amelyet Antal a lakosság minden rétegére gyakorolt, föl **egészen a magas klérusig és a császári udvarig terjedt**. Maga Konstantin és gyermekei is leveleztek vele.

**90 éves elmúlt már, amikor útra kelt, hogy szemtől szemben láthassa a másik nagy remetét, Pált. 356-ban halt meg Antal, 105 éves korában.** A **sírja** - **200 éven át ismeretlen volt**. **561-ben megtalálták, ereklyéit Arles-ban, a Szent Julien-templomban őrzik.** **Franciaországban a XI. században alapítottak egy betegápoló társulatot, melyből az antonita rend fejlődött ki**. Két nemes férfi, apa és fia anyarozstól megbetegedett, és Szent Antal ereklyéjétől meggyógyult. Hálából kórházat építettek és ápolták a hasonló bajban szenvedőket. A röviden *antonita*néven emlegetett szerzetesközösség anyarozstól, az orbánc gyanított kórokozójától megtisztított vetőmagot termelt és bocsátott a parasztság rendelkezésére. **A rendnek malmai is voltak. Ezeknek jövedelméből tartatta fenn a kolostorait és kórházait. A középkori Európa mezőgazdasága és közegészségügye a rendnek így sokat köszönhet.** Antalt a tizennégy segítőszent között is tisztelték.

Antal szellemi útját, vallás-erkölcsi törekvéseit a **megalkuvást nem ismerő határozottság jellemezte**, **józan és szerény volt.** Ismerte az ember előtt álló határokat: **Isten titkainak és döntéseinek kifürkészése nem a mi dolgunk.** Az a döntő, hogy **az ember magára figyeljen.** Még ha birtokolná is egy szerzetes a csodás gyógyítás adományát**, saját üdvössége felől** akkor is **rettegésben kellene élnie. Az ördög cselvetéseivel szemben csak egy segít: az alázat.**

**Antal rendelkezett józan emberismerettel, érzékkel a helyes mérték iránt, valamint bölcsességgel, amellyel el tudott igazodni a dolgok között. Jámborságának lényeges vonása volt testvériessége**. A **szerzetességben** **új csengést kapott a szó: ,,testvér''**. Az Egyházban régen elfelejtették Jézus evangéliumi figyelmeztetését (Mt 23,8), **különbséget tettek a ,,lent'' és a ,,fent'' között.** **A szerzetesek Antalt követve vissza akartak térni a kezdeti kereszténységhez.** Ezért nevezték magukat egymás közt ,,testvérnek'', **és arra törekedtek, hogy testvérként is bánjanak egymással.** **Antal arra tanította övéit, hogy élet és halál a felebarát iránti magatartástól függ.**

**M**eg volt győződve arról, hogy a szerzetest a saját fáradozásai nem jogosítják föl arra, hogy önmagában bízzék. Mert **az embernek az az igazi nagy teljesítménye, ha Isten előtt elismeri a bűneit, és utolsó leheletéig kész a gonosz támadásainak elhárítására.*,,Ne bízz igaz voltodban, ne aggasszon, ami elmúlt, és fáradozz azon, hogy nyelvedet és gyomrodat féken tartsad''*(**vagyis **hallgass és böjtölj).**

Az Atyák Szent Antal evangéliumból fakadó jámborságát és vallásos józanságát tanúsítják, a szent kiemelkedő testvéri magatartását.

**Antal apát a háziállatok védőszentje: névünnepén Olaszország és Németország számos vidékén manapság is megszenteltetik az istállót és a jószágot.**

.\* A kolostornak nagy szerepe volt a Szepesség szakrális szellemének, gazdasági életének és testi jólétének virágzásában. Csak a XVI. század derekán enyészik el. Van kórházuk Kassán (1363) is.

**A daróci templom** még az Árpád-kor végén épült. A **szentély északi falán** a XIV. századból származó, **Remete Szent Antal életét ábrázoló freskóciklus látható: Antal és Pál találkozása.** **Antalt az ördög kínozza. Gonosz asszony képében** kísérti. Megszabadulása a gonosztól.

**A szent apát az antoniták kórházai révén is a középkorban a betegek egyik patrónusa volt *Szepesbéla*** (Spišska Bela, 1510) **Orbánc (Szent Antal tüze) bőrkiütések, skorbut, pestis, járványok, kelések, fejfájás esetén hívják segítségül. A cukrászok, harangozók, haszonbérlők, hentesek, kesztyűsök, kosárfonók, mészárosok, munkások, porcelánkészítők, posztósok, sertéskereskedők, sírásók, takácsok, Magyarországon az egri kefekötők patrónusa.**

**Attribútumai az ördögöket elriasztó kis harang, csengettyű T alakú boton, fáklya, erszény, láng, mankó, disznó, ördög a lábánál, a Remete Szent Pál temetésénél segédkező 2 oroszlán. Gyakran ábrázolták Szent Pálnál tett látogatását, a megkísértését (pl. H. Bosch).**

**Irodalom:**

[Bálint Sándor: Ünnepi kalendárium I. Január 17. jan. 16.](http://mek.oszk.hu/04600/04656/html/unnepiki0025/unnepiki0025.html)

[Magyar Katolikus Lexikon: Antal, Remete, Szt](http://lexikon.katolikus.hu/A/Antal.html)

[Szentek élete: Remete Szent Antal](http://www.katolikus.hu/szentek/0117.html)

Forrás: <http://karpatmedence.net/szoszedet/87-j-k/875-januar-17-remete-szent-antal>